Coklat uga ngandhut vitamin kang migunani banget kanggo awak. Vitamin iku kayata vitamin A, vitamin B1, vitamin C, vitamin D, lan vitamin E. Saliyané iku, coklat uga ngandhut zat lan nutrisi kang penting kanggo awak kayata zat besi, kalium lan kalsium. Kakao iku kalebu sumber magnesium alami kang paling akéh. Yèn wong kakurangan magnesium bisa nyebabaké hiperténsi, penyakit jantung, diabétes, lara sendi lan masalah bulanan kanggoné wong wédok yaiku pra ménstruasi (PMS). Kanthi mangan coklat bisa nambah magnésium lan gizi harian kang nyebabaké kadar progéstéron saya mundhak tumprapé wong wédok. Iki bisa ngurangi èfék negatif saka PMS.